Med Hopp for hjertet ønsker Nasjonalforeningen for folkehelsen å inspirere skoleklasser til å være med fysisk aktive i løpet av skoledagen. Lengre ned på denne siden finner dere filmer som kan brukes som inspirasjon til hvordan hoppetau kan brukes i undervisning og friminutt. Alle elever og klasser skal kunne delta i konkurransen. Elever som ikke kan hoppe, kan for eksempel slenge tauet. Dersom det er elever i klassen som har utfordringer med å delta, ta gjerne kontakt med oss så finner vi en god løsning sammen.
I løpet av konkurranseperioden vil det publiseres daglige hoppeutfordringer på denne nettsiden som elevene kan gjennomføre. Elevene får 10 poeng per gjennomført utfordring. Utfordringene kan gjennomføres flere ganger, og elevene får da tilsvarende mange poeng.
Registrer gjerne elevenes poeng daglig på plakaten dere får tilsendt sammen med hoppetauene. Dere kan også bruke den digitale plakaten som blir publisert på denne nettsiden i starten av mai. Klassens totale poengsum registres av læreren på denne nettsiden etter at konkurransen er avsluttet, med frist 20. mai. Nettsiden beregner klassens gjennomsnittspoengsum, slik at antall elever i klassen ikke er avgjørende for klassens vinnersjanser.
Klassen som har hoppet seg til flest poeng vinner konkurransen. Det kåres en nasjonal vinner, samt en vinner av hvert fylke. I tillegg trekkes det vinnere fra de klassene som har høyest poengsum, slik at flere klasser fra hvert fylke blir premiert for sin deltakelse. Klassene premieres med pengepremier til klassekassen.
For å melde en klasse på Hopp for hjertet må en lærer eller annen voksen tilknyttet skolen klassen går på registrere seg på denne nettsiden. Det gjørers ved å følge påmeldingslenken øverst på nettsiden. Læreren får da tilgang på skolens profilside, og kan melde på sin klasse. Det er også slik klassens totale poengsum registreres etter at konkurransen er avsluttet.
Dersom du opplever problemer med å registrere deg eller å finne din skole, ta kontakt med oss på e-post hoppetau@nasjonalforeningen.no så hjelper vi deg.